שחקני הקבוצה חוגגים ניצחון בית, ספטמבר 2003
**מועדון ספורט אשדוד**, המוכר בראשי התיבות **מ.ס. אשדוד**, הוא מועדון כדורגל ישראלי מהעיר אשדוד, שנוסד בשנת 1999 לאחר איחוד בין קבוצת מכבי עירוני אשדוד לקבוצת הפועל אשדוד. הקבוצה מתמודדת בליגת העל, והיא משחקת באצטדיון הי"א המכיל כ-7,800 מקומות ישיבה.

היסטוריה
--------

קבוצת מועדון ספורט אשדוד נוצרה מאיחוד של שתי קבוצות הכדורגל הבכירות בעיר אשדוד - הפועל אשדוד שהייתה הקבוצה הפופולרית בעיר, בעלת בסיס קהל גדול יותר ומזוהה עם עובדי הנמל בעיר, וקבוצת מכבי עירוני אשדוד, שנוצרה בתחילת שנות ה-80 כתוצאה מאיחוד של מכבי אשדוד ובית"ר אשדוד. אף על פי שהפועל אשדוד הייתה האהודה יותר, עירוני אשדוד הייתה הראשונה להעפיל לליגה הבכירה, בעוד שהפועל אשדוד מעולם לא הצליחה לעשות זאת.

כתוצאה מאיחוד הקבוצות הוגשה בקשה לרשם העמותות להוסיף לשמה של עמותת "עירוני אשדוד" את המילים "מועדון ספורט". הבקשה אושרה ושמה של העמותה המנהלת של המועדון עד היום הוא "מועדון ספורט עירוני אשדוד". העמותה שניהלה את הפועל אשדוד נסגרה בעקבות האיחוד.

עונתה הראשונה של הקבוצה המאוחדת הייתה 1999/2000, בה שיחקה הקבוצה בליגת העל, הליגה הבכירה. בעונות הראשונות לאיחוד צבע המועדון היה תכלת, כמחווה לחיים רביבו שגדל בעיר אשדוד, שיחק בהפועל אשדוד בילדותו, ובאותה עת שיחק בקבוצה הספרדית סלטה ויגו (ששיחקה בצבע תכלת). הקבוצה נהנתה מדור צעיר של שחקני בית שעלו אל הקבוצה הבוגרת בעונת האיחוד שהבולט מביניהם היה ברוך דגו. את הקבוצה הנהיג הקפטן אלון חזן, ששב לעיר נעוריו. במשחקה הראשון כקבוצה מאוחדת, הביסה מועדון ספורט אשדוד את מכבי נתניה 6–0.

את העונה הבאה פתחה הקבוצה בהנהגת המאמן המקומי מירו בן שמעון. הקבוצה פתחה את העונה ברצף של הפסדים ובתווך גם מכרה את שחקנה הצעיר והכישרון המקומי המבטיח ברוך דגו למכבי תל אביב. לאחר רצף של עשרה הפסדים רצופים פוטר המאמן בן שמעון והחליף אותו אלישע לוי. לוי הצליח לשבור את רצף ההפסדים עם ניצחון על צפרירים חולון. מכאן ואילך הקבוצה הלכה והשתפרה ובסופו של דבר הצליחה להישאר בליגה בצורה דרמטית בעוד שלליגה השנייה ירדה קבוצת בני יהודה תל אביב.

בעונת 2001/2002, בהדרכתו של אלישע לוי, הגיעה הקבוצה להישג השיא שלה עד אז. בסיומה של עונה מצוינת סיימה במקום הרביעי. לראשונה בתולדותיה הגיעה הקבוצה לגמר גביע הטוטו ונוצחה 2–4 על ידי קבוצת הפועל תל אביב. באותה עונה קידמה הנהלת הקבוצה בראשות ג'קי בן זקן שילוב של שחקני בית צעירים כמו חנן פדידה ויניב עזרן. השחקנים הצעירים הללו פרחו לצדם של אלון חזן הוותיק והזר הפולני אנדז'יי קוביקה ואסי טובי שכבש באותה עונה 12 שערים סיים כמלך שערי הקבוצה. אשדוד העפילה לגביע האינטרטוטו בזכות הגעתה למקום הרביעי. בקיץ 2002 שיחקה הקבוצה לראשונה במסגרת אירופאית. לאחר שחלפה על פני קבוצת פ.צ ברנו מהליגה הצ'כית, הוגרלה אשדוד בסיבוב המוקדמות השני מול קבוצת מרק דופניצה מהליגה הבולגרית והודחה לאחר 1–2 בסיכום שני המפגשים.

בעונת 2002/2003 שונו מדי הקבוצה מצבעם שהיה תכלת לבן לכחול כהה. הקבוצה, למרות ציפיות גבוהות בתחילת העונה, הסתבכה בתחתית וניצלה מירידה לליגת המשנה רק עם סיום העונה.

עם פתיחת עונת 2003/2004, שונו מדי הקבוצה מצבעם הכחול לאדום-צהוב, שמסמל את האיחוד בין שתי הקבוצות (הפועל אשדוד שיחקה בצבע אדום, ומכבי עירוני אשדוד בצהוב-כחול), וגם כאות סימפתיה נוסף לשחקן חיים רביבו שעבר לשחק בקבוצה הטורקית גלאטסראיי (שמשחקת בצבע אדום-צהוב). לאחר עונה בה נאבקה מ.ס. אשדוד בתחתית, החליטו בקבוצה לבנות קבוצה חדשה לגמרי. בקבוצה הוחתם קפטן הפועל תל אביב הוותיק יוסי אבוקסיס, כמו גם אסי דומב, איציק זוהר ואילן בכר, וגולת הכותרת הייתה הגעתו מטורקיה של בן העיר חיים רביבו שהגיע לקבוצה לסיים בה את קריירת הכדורגל שלו. מטרת הפרויקט הייתה להביא תואר אליפות היסטורי לעיר וכן למשוך קהל אלפים אל אצטדיון הי"א, אך המטרות לא הושגו. במהלך העונה אלישע לוי פוטר, רביבו נפצע ופרש מוקדם מהצפוי, והקבוצה סיימה באמצע הטבלה רחוקה ממאבק האליפות.

בעונת 2004/2005, תחת הדרכתו של המאמן יוסי מזרחי, הגיעה אשדוד להישג השיא שלה: היא סיימה במקום השלישי, שזיכה אותה בהשתתפות בגביע אופ"א. בנוסף בעונה זו הגיעה הקבוצה עד לגמר גביע הטוטו, בו הפסידה בפנדלים להפועל פתח תקווה. לאחר שהדיחה קבוצה מסן מרינו (8–0 בסיכום שני מפגשים) במסגרת סיבוב המוקדמות הראשון של גביע אופ"א, הוגרלה אשדוד מול דומז'אלה, סגנית האלופה הסלובנית. המשחק הראשון התקיים באצטדיון בלומפילד ב-11 באוגוסט 2005 והסתיים בתיקו 2–2, ומשחק הגומלין שנערך ב-25 באוגוסט הסתיים בתוצאה 1–1, שהביאה להדחתה של הקבוצה מאירופה בשל נחיתות במאזן שערי חוץ.

בעונת 2005/2006 הגיעה הקבוצה בפעם השלישית לגמר גביע הטוטו, ושוב נוצחה, הפעם על ידי קבוצת מכבי חיפה בתוצאה 0–3.

עונת 2007/2008 החלה עם אלון חזן בתפקיד המאמן, אך הקבוצה לא היטיבה לשחק תחת הדרכתו ונאבקה על מקומה בתחתית הליגה. חזן עזב את הקבוצה לבסוף, ובשני המשחקים האחרונים באותה עונה המאמן היה שחקן העבר והבעלים חיים רביבו. אשדוד הצליחה להישאר בליגה רק במחזור האחרון.

שחקני מועדון ספורט אשדוד, ינואר 2018
בעונת 2008/2009 תחת הדרכתו של המאמן יוסי מזרחי, הגיעה הקבוצה בפעם הרביעית לגמר גביע הטוטו, בו הפסידה 0–1 למכבי תל אביב. במסגרת גביע המדינה הגיע הקבוצה לרבע הגמר שם הפסידה להכח עמידר רמת גן, ובמסגרת הליגה סיימה הקבוצה במקום השמיני. בעונת 2009/2010 העפילה הקבוצה לפלייאוף העליון, וסיימה את העונה במקום השישי בטבלה. בגביע המדינה הגיעה עד חצי הגמר, בו הודחה על ידי בני יהודה תל אביב בבעיטות הכרעה.

בעונת 2010/2011 החתים המועדון את המאמן האנגלי ג'ון גרגורי למשך שלוש עונות בקבוצה, אך גרגורי התפטר מתפקידו לקראת סיומה של אותה העונה. במקומו שוב מונה יוסי מזרחי. באותה עונה סיימה הקבוצה בפלייאוף התחתון במקום ה-12, בנוסף הגיעה לרבע גמר גביע המדינה שם הפסידה למכבי נתניה בפנדלים. בעונת 2011/2012 נאבקה הקבוצה על המקום הראשון במשך שלבים רבים בעונה, אך סיימה אותה במקום ה-7. בעונת 2012/2013 שברה הקבוצה שיא מאז הקמתה לאחר שהשיגה 5 ניצחונות ב-5 המחזורים הראשונים, אך לאחר מכן חלה ירידה ביכולתה והיא סיימה את העונה במקום השביעי.

לקראת עונת 2013/2014 מונה ניר קלינגר למאמן הקבוצה. בסיום עונת 2014/2015 ירדה הקבוצה לליגה הלאומית לראשונה מאז הקמת המועדון המאוחד, לאחר שבמחזור האחרון של ליגת העל, ב-16 במאי 2015, הפסידה 0–1 להפועל תל אביב וסיימה את העונה במקום האחרון.

ב-9 בספטמבר 2015 הודיע ג'קי בן זקן על עזיבת הקבוצה לאחר שהתפטר מתפקידו, ובמקומו מונה ח"כ לשעבר יורם מרציאנו. בעונת 2015/2016 בליגה הלאומית סיימה הקבוצה במקום הראשון, תחת הדרכתו של המאמן רוני אוואט, והעפילה בחזרה לליגת העל. באותה עונה העפילה הקבוצה לגמר גביע הטוטו של הליגה הלאומית, בו הפסידה 0–1 להפועל אשקלון. בתחילת עונת 2016/2017 המשיך אוואט לשמש כמאמן, ובנובמבר 2016 חזר יוסי מזרחי למועדון ומונה למנהל ספורטיבי. בפברואר 2017 מונה רן בן שמעון לתפקיד המאמן, ואוואט מונה לעוזרו. את העונה סיימה הקבוצה במקום התשיעי בליגה.

בתחילת עונת 2017/2018 שוחרר המאמן רן בן שמעון לאימון נבחרת קפריסין ובמקומו מונה ראובן עטר. לאחר שישה מחזורים בהם השיגה הקבוצה נקודה אחת בלבד ודורגה במקום האחרון פוטר עטר, ובמקומו מונה עמיר תורג'מן כמאמן הקבוצה. לקראת סוף העונה ב-24 באפריל 2018, בעקבות סכנת ירידה של הקבוצה, פוטר תורג'מן מהקבוצה, והמנהל הספורטיבי והמאמן לשעבר יוסי מזרחי חזר זמנית לעמדת המאמן על הקווים. הקבוצה סיימה את העונה במקום ה-12 בטבלה וניצלה מירידה.

לקראת עונת 2018/2019, מונה בלגויה מילבסקי המקדוני, שחקן העבר של הקבוצה למאמן. מילבסקי פוטר ב-13 בנובמבר 2018 לאחר ההפסד 4:3 לבני סכנין. ב-23 בנובמבר 2018 מונה יובל נעים למאמן הקבוצה עד תום העונה. ב-26 בינואר 2019, פוטר יובל נעים אחרי 10 משחקים בלבד בתפקיד כשהקבוצה לא הצליחה להתרומם במסגרת הליגה והייתה על סף ירידה לליגה הלאומית, במקומו מונה שחקן העבר משה אוחיון למאמן זמני. ב-19 בפברואר 2019 מונה אבי בוחבוט למאמן הקבוצה עד לתום העונה ואוחיון מונה לעוזרו. הקבוצה התייצבה לקראת סוף העונה ואף הצליחה להינצל במחזור האחרון של הליגה מירידה, כאשר ניצחה את הפועל חיפה בתוצאה 0:1, וזאת בתום מסע הישרדות שהחל בהפרש של 7 נקודות מתחת ל"קו האדום" וכלל רצף של 3 ניצחונות רצופים בסיום העונה, מה שקבע שבמקומה תרד מכבי פתח תקווה.

לקראות עונת 2019/2020 סיים בוחבוט את תפקידו בקבוצה, וב-27 במאי 2019 מונה כדורגלן העבר ומאמן העבר רוני אוואט לקדנציה שנייה במועדון כמאמן ראשי, כאשר לצידו ימשיך לאמן משה אוחיון.

ב-21 בינואר 2020 בעקבות מצבו הרפואי של רוני אוואט ובעקבות תוצאות לא מספקות, מונה רן בן שמעון לקדנציה שנייה כמאמן הקבוצה כאשר משה אוחיון משמש כעוזרו.

בעונת 2020/2021 סיימה במיקום השיא בפעם השנייה בהיסטוריה: מקום שלישי והעפילה למפעלים האירופיים לראשונה מאז 2005.

תארים והישגים
-------------

הליגה הלאומית
* **מקום ראשון**: עונת 2015/2016

**גביע הטוטו**

* **סגנות (4)**: עונות: 2001/2002, 2004/2005, 2005/2006, 2008/2009

גביע הטוטו (הליגה הלאומית)
* **סגנות (1)**: 2015/2016

סטטיסטיקה בליגת העל
-------------------

* עונות בליגה: 22 (כולל עונת 2021/2022)
* המיקום הגבוה ביותר: 3 (2004/2005, 2020/2021)
* הניצחון הגבוה ביותר: 0–6 על מכבי נתניה (1999/2000)
* ההפסד הגבוה ביותר: 0-6 מול מכבי חיפה ( 2005/2006, 2021/2022 )
* שיאן ההופעות: דוד רביבו – 318 משחקים

### מלך שערי הקבוצה בכל הזמנים

שי הולצמן, מלך שערי הקבוצה

| מקום | שחקן | שערים |
| --- | --- | --- |
|
| 1 | שי הולצמן | 72 |
| 2 | עידן שריקי | 59 |
| 3 | דימיטאר מקרייב | 53 |
| 4 | דוד רביבו | 39 |
| - | משה אוחיון | 39 |
| 6 | דין דוד | 30 |
| 7 | יניב עזרן | 26 |
| 8 | אלון חזן | 24 |
| 9 | אלק נילאש | 21 |

#### זוכים בתואר מלך השערים של ליגת העל במדי הקבוצה

| עונה | שם השחקן | שערים | הערות |
| --- | --- | --- | --- |
| 2002/2003 | שי הולצמן | 18 | יחד עם יניב אברג'יל מהפועל כפר סבא |
| 2003/2004 | שי הולצמן | 16 | יחד עם אופיר חיים מהפועל באר שבע |
| 2005/2006 | שי הולצמן | 18 |  |
| 2006/2007 | יניב עזרן | 15 |  |

שחקני עבר בולטים
----------------

* ישראלישראל אלון חזן
* ישראלישראל דין דוד
* ישראלישראל משה אוחיון
* ישראלישראל חיים רביבו
* ישראלישראל דוד רביבו
* ישראלישראל משה גלאם
* ישראלישראל ז'אן טלסניקוב
* ישראלישראל אילן בכר
* ישראלישראל יגאל זריהן
* ישראלישראל שי הולצמן
* ישראלישראל עמיר תורג'מן
* ישראלישראל אורן ניסים
* ישראלישראל ברוך דגו
* ישראלישראל אייל אלמושנינו
* ישראלישראל יוסי אופיר
* ישראלישראל חנן פדידה
* פוליןפולין אנדז'יי קוביקה
* ניגריהניגריה בלסינג קאקו
* ישראלישראל אסי טובי
* גאנהגאנה עמנואל פאפו
* חוף השנהבחוף השנהב ז'אן ז'אק גוסו גוסו
* ישראלישראל יניב עזרן
* אורוגוואיאורוגוואי כריסטיאן גונזאלס
* קרואטיהקרואטיה דראגן סטויקיץ'
* בולגריהבולגריה דימיטאר מקרייב
* ישראלישראל עידן שריקי
* ישראלישראל ניר ביטון
* ישראלישראל אמיר לביא
* ישראלישראל רחמים צ'קול
* ישראלישראל אופיר מרציאנו
* ישראלישראל עופר ורטה
* סרביהסרביה אלכסנדר דוידוב
* הרפובליקה הדמוקרטית של קונגוהרפובליקה הדמוקרטית של קונגו יא יא פטי
* ישראלישראל ישראל ראש
* ישראלישראל מיקי סירושטיין
* ישראלישראל מיכאל אוחנה
* ישראלישראל ניב זריהן
* ישראלישראל אור אינברום

* ראו גם: רשימת כדורגלני הקבוצה עליהם יש ערך בוויקיפדיה העברית

יצרני תלבושות וספונסרים ראשיים
------------------------------

| שנים | מלבישה | ספונסר ראשי |
| --- | --- | --- |
| 1999 | דיאדורה | - |
| 2000–2002 | תבל דיגיטל |
| 2002–2007 | י.ח. דמרי |
| 2007–2008 | סקטור ספורט |
| 2008–2009 | סקטור ספורט |
| 2009–2010 | נייקי |
| 2013-2010 | סטאר סנטר |
| 2013–2014 | Legea | רדיו ירושלים |
| 2015-2014 | נייקי |
| 2016-2015 | קבוצת אמסילי |
| 2017-2016 | JARTAZI | SESSME |
| 2018-2017 | נייקי | סגול השקעות |
| 2019-2018 | - |
| 2019- | סגול השקעות |
|  |
| רדיו ירושלים |
|

מאמני הקבוצה
------------

להלן רשימת המאמנים של מועדון ספורט אשדוד מאז הקמתו:

| שם | שנים | הערות/אירועים בולטים |
| --- | --- | --- |
| ישראלישראל ניסים בכר | 1999 | עונת האיחוד של המועדון |
| ישראלישראל מירו בן שמעון | 1999–2000 |  |
| ישראלישראל אלישע לוי | 2000–2004 | סגנית מחזיקת גביע הטוטו (2001/2002) |
| ישראלישראל יוסי מזרחי | 2004–2006 | מקום שלישי בליגת העל (2004/2005)סגנית מחזיקת גביע הטוטו (2004/2005, 2005/2006) |
| ישראלישראל אלון חזן | 2006–2008 |  |
| ישראלישראל חיים רביבו | 2008 | מאמן זמני |
| ישראלישראל יוסי מזרחי | 2008–2010 | סגנית מחזיקת גביע הטוטו (2008/2009) |
| אנגליהאנגליה ג'ון גרגורי | 2010–2011 |  |
| ישראלישראל יוסי מזרחי | 2011–2013 |  |
| ישראלישראל ניר קלינגר | 2013–2015 | ירידה לליגה הלאומית (2014/2015) |
| ישראלישראל אייל לחמן | 2015 |  |
| ישראלישראל רוני אוואט | 2015–2017 | עלייה לליגת העל (2015/2016) |
| ישראלישראל רן בן שמעון | 2017 |  |
| ישראלישראל ראובן עטר | 2017 |  |
| ישראלישראל עמיר תורג'מן | 2017–2018 |  |
| ישראלישראל יוסי מזרחי | 2018 | מאמן זמני |
| מקדוניהמקדוניה בלגויה מילבסקי | 2018 |  |
| ישראלישראל יובל נעים | 2018–2019 |  |
| ישראלישראל משה אוחיון | 2019 |  |
| ישראלישראל אבי בוחבוט | 2019 |  |
| ישראלישראל רוני אוואט | 2019–2020 |  |
| ישראלישראל רן בן שמעון | 2020–2023 | מקום שלישי בליגת העל (2020/2021) |
| ישראלישראל אלי לוי | 2023– |  |

מחלקת הנוער והאקדמיה לכדורגל
----------------------------

סמל האקדמיה של אשדוד
בתחילת הדרך הייתה מחלקת הנוער מינימלית יחסית. לאחר מספר שנים התמיכה בנוער גדלה לאיטה, גם מצד העירייה וגם מצד הבעלים - ג'קי בן זקן שראה במחלקת הנוער פרויקט חשוב.
בשנת 2010 הוקמה אקדמיית הכדורגל של מ.ס. אשדוד, בניהולו של חלוץ העבר שי הולצמן ובתמיכתו של הבעלים שבנה קומפלקס שלם הכולל: לובי כניסה, חדר אוכל, חדר קולנוע המשמש גם להרצאות ותדריכים, חדרים זוגיים לשחקנים עם טלוויזיות, עמדות מחשב, חדרי טיפולים ועוד. האקדמיה משמשת כמעיין פנימייה לילדים המתקבלים אליה, ומספקת מקום לינה וארוחות חמות (ובריאות) ועובדת בשילוב עם בתי הספר בעיר ועם אנשי מקצוע לכדורגל ואנשי ספורט ובריאות.

כיום מחלקת הנוער והאקדמיה של אשדוד מספקת כישרונות צעירים לנבחרות ישראל ולקבוצות הגדולות בישראל.
מכירות שחקנים אלו הניבו למועדון הכנסות גדולות מהעברות בסכומים גבוהים יחסית לישראל, לקבוצות בישראל ומחוצה לה, ועל שחקנים אלו ורווחים ממכירתם הקבוצה הבוגרת מתבססת באופן מסורתי, וכך למשל הרוויחה הקבוצה סכום משוער של כ-43 מיליון ש"ח ממכירת שחקנים בשנים 2011-2017 (ההעברות הבולטות: יניב עזרן למכבי תל אביב, מתן אוחיון לשרלרואה, אופיר מרציאנו להיברניאן, ניר ביטון לסלטיק, ניב זריהן, מיכאל אוחנה וחאתם אלחמיד להפועל באר שבע, אור אינברום לגנט).

קבוצת הנוער שיחקה בליגה הלאומית לנוער לאחר שירדה מליגת העל בסיום עונת 2018/19, אך חזרה לליגה הראשונה עונה לאחר מכן.

הקבוצה זכתה ארבע פעמים בגביע המדינה לנוער (2000/2001, 2007/2008, 2011/2012 2020/2021).

בעונת 2021/2022 זכתה קבוצת הנוער באליפות בפעם הראשונה.

### קבוצות מחלקת הנוער לעונת 2017/2018

**מנהל מקצועי של מחלקת הנוער:** יוסי מזרחי

**מנהל מחלקת הנוער:** חיים בנישו

| שם הקבוצה | ליגה | מאמן |
| --- | --- | --- |
| מ.ס.ע. אשדוד | ליגת העל לנוער | זוהר ברמכר |
| מ.ס.ע. אשדוד ז'ילבר | נערים א' על | יגאל זריהן |
| מ.ס.ע. אשדוד מוריס | נערים ב' ארצית דרום | קובי אדרי |
| מ.ס.ע. אשדוד אלונה | נערים ג' מרכז | דקל מלכה |
| מ.ס.ע. אשדוד אבירם | ילדים א' מרכז | דניאל טולמסוב |
| מ.ס.ע. אשדוד | ילדים ב' מרכז | איב שריקי |
| מ.ס.ע. אשדוד סולומון | ילדים ג' מרכז | רז אלגזאר |
| מ.ס.ע. אשדוד | ילדים טרום א' מרכז | מור סיאני |
| מ.ס.ע. אשדוד | ילדים טרום ב' דן | חיים שעשוע |

סגל הקבוצה
----------

נכון ל-1 באוקטובר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | אריאל הרוש  |
| 3 | ישראלישראל | מגן | גיל כהן  |
| 4 | אוגנדהאוגנדה | בלם | טימותי אוואני  |
| 5 | סקוטלנדסקוטלנד | מגן | קלארק רוברטסון  |
| 6 | קמרוןקמרון | קשר | מרטין אטמנגה  |
| 8 | ישראלישראל | קשר | שלומי אזולאי  |
| 9 | ישראלישראל | קשר | שלו הרוש  |
| 10 | ישראלישראל | חלוץ | מוחמד (חמודי) כנעאן  |
| 11 | ישראלישראל | חלוץ | רועי לוי  |
| 13 | גאנהגאנה | מגן | מונטרי קמאהני  |
| 14 | ישראלישראל | קשר | נועם מוצ'ה  |
| 15 | ישראלישראל | מגן | טום בן זקן (קפטן) |
| 16 | ישראלישראל | מגן | זוהר זסנו  |
| 18 | ישראלישראל | קשר | עיליי תמם  |
| 19 | ישראלישראל | חלוץ | אדיר לוי  |

 |  | 

| מס' |  | עמדה | שם |
| --- | --- | --- | --- |
| 20 | ישראלישראל | מגן | דוד קופרמן  |
| 23 | ישראלישראל | בלם | עומרי בן הרוש  |
| 24 | ישראלישראל | מגן | שקד חכמון  |
| 28 | גאנהגאנה | חלוץ | אבנעזר ממאטה  |
| 30 | ישראלישראל | חלוץ | רביד אברג'יל  |
| 36 | ישראלישראל | קשר | אלעד שחף  |
| 40 | ישראלישראל | בלם | עוביידה חטאב  |
| 41 | ישראלישראל | שוער | סהר חסון  |
| 49 | ישראלישראל | קשר | מיכאל אוחנה  |
| 70 | הרפובליקה הדמוקרטית של קונגוהרפובליקה הדמוקרטית של קונגו | חלוץ | ז'ורדן בוטאקה  |
| 77 | ישראלישראל | חלוץ | יעקב בריהון  |
| 95 | ברזילברזיל | קשר | לוקאס סלינאס  |
| 97 | ישראלישראל | קשר | ז'ורדן סבן  |
| 99 | ישראלישראל | חלוץ | ג'וזף גנדה  |

 |

### צוות מקצועי

|  |  |
| --- | --- |
| **מאמן ראשי** | ישראלישראל אלי לוי |
| **עוזר מאמן** | ישראלישראל קלמי סבן ונאור ברקול |
| **מאמן שוערים** | ישראלישראל עידו נחושתאי |
| **מאמן כושר** | ישראלישראל אהוד בן שושן |

לקריאה נוספת
------------

* זוהיר בהלול, רמי ברוש, יגאל ביטון, **האנציקלופדיה לכדורגל ישראלי**, כרך ג', עמ' 228 - 231, הוצאת ישראגול, 2011

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות אשדוד.
 |

ויקישיתוף מדיה וקבצים בנושא **מועדון ספורט אשדוד** בוויקישיתוף
* 
* 

* מועדון ספורט אשדוד באתר ההתאחדות לכדורגל בישראל
* מועדון ספורט אשדוד, ברשת החברתית פייסבוק

* מועדון ספורט אשדוד, ברשת החברתית אקס (טוויטר)

* מועדון ספורט אשדוד, ברשת החברתית אינסטגרם

* מועדון ספורט אשדוד, ברשת החברתית טיקטוק

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu

הערות שוליים
------------

1. 1 2 3 4
2. ↑  מערכת וואלה! ספורט‏, מ.ס. אשדוד: עמיר תורג'מן פוטר, יוסי מזרחי יחליפו, באתר וואלה!‏, 24 באפריל 2018
3. ↑  מערכת וואלה! ספורט‏, בלגויה מילבסקי מונה למאמנה החדש של מ.ס. אשדוד, באתר וואלה!‏, 11 במאי 2018
4. ↑  מאור לוי, מיקי שורץ ואלי סניור, בובי מילבסקי פוטר מאשדוד, באתר ynet, 13 בנובמבר 2018
5. ↑  מערכת וואלה! ספורט‏, יובל נעים חתם במ.ס. אשדוד והעביר אימון בכורה: "לכאן רציתי להגיע", באתר וואלה!‏, 23 בנובמבר 2018
6. ↑  מערכת וואלה! ספורט‏, מ.ס. אשדוד: יובל נעים פוטר אחרי עשרה משחקי ליגה בלבד, באתר וואלה!‏, 26 בינואר 2019
7. ↑  מערכת וואלה! ספורט‏, נמצא הפתרון לתעודת הפרו: אבי בוחבוט מצטרף למ.ס. אשדוד, באתר וואלה!‏, 19 בפברואר 2019
8. ↑  עמית קרקו, ‏אוואט מונה למאמן אשדוד, משה אוחיון יחד איתו, באתר ONE‏, 27 במאי 2019
9. ↑  נטע בן אברהם, ‏מאז 2011: אשדוד הרוויחה 43 מ' ש"ח ממכירת כוכביה, באתר ערוץ הספורט, 16 באוגוסט 2017

| ליגת העל בכדורגל - עונת 2023/2024 |
| --- |
| 

|  |
| --- |
| מכבי חיפה • הפועל באר שבע • מכבי תל אביב • הפועל ירושלים • מכבי נתניה • מ.ס. אשדוד • הפועל חיפה • בית"ר ירושלים • בני סכנין • הפועל תל אביב • מכבי בני ריינה • הפועל חדרה • מכבי פתח תקווה • הפועל פתח תקווה |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 258000343
* WorldCat: viaf-258000343

 |